ஒடிசா மாநிலம் ரூர்கேலா பகுதியைச் சேர்ந்தவர் முக்திகண்ட். 30 வயது இளைஞரான இவர்தான், ஒரு தனிநபராக மோடியின் பொய்களை அம்பலப்படுத்தும் பிரச்சாரத்தை நடத்தியுள்ளார். ‘பிரதமர் நரேந்திர மோடி, கடந்த 2015-ஆம் ஆண்டு ஒடிசா மாநிலத்திற்கு வருகை தந்தார்; அப்போது, எங்கள் பகுதியில் உள்ள இஷ்பாட் மருத்துவமனைக்கு பல்வேறு மருத்துவ வசதிகள் செய்துதரப்படும்; ப்ராஹ்மன் பாலப் பணிகள் விரைவில் முடிக்கப்படும் என வாக்குறுதிகள் அளித்தார்; பல புதிய திட்டங்களையும் அறிவித்தார்; ஆனால் எதுவும் நடக்கவில்லை; மருத்துவமனையில் ஏற்கெனவே இருந்த அடிப்படை வசதிகளும் தற்போது மோசமாகி விட்டது; எனவே, பிரதமருக்கு அவர் அளித்த வாக்குறுதிகளை நினைவுபடுத்தும் விதமாக தேசியக்கொடியை கையில் ஏந்தி நடைப்பயணத்தைத் துவங்கினேன்’ என்று கூறியுள்ளார்.